Държавен вестник, бр. 5, 2016 г., стр. 65

БРОЙ  5	
Д Ъ Р Ж А В Е Н  В Е С Т Н И К 	
СТР.  65  
когато е необходимо – чрез слънцезащитни 
приспособления, за осигуряване на топлинен 
и светлинен комфорт на обитателите;
3. сградите на училищата, детските градини 
и детските ясли се проектират на разстояние 
от уличната линия и съседните парцели, 
както следва:
а) по-голямо от 15 m – за частите от 
сградите с учебни помещения в училищата 
и за помещенията за занимални и спални в 
детските градини и детските ясли; 
б) по-голямо от 5 m – за частите от сгра-
дите на училищата с неучебни помещения 
(например зони за спорт, хранене и др.); 
в) по-голямо от 8 m – за частите от сградите 
на детски градини и детски ясли с помещения, 
различни от занимални и спални;
4. при разполагането на открити и закрити 
площадки за игра и/или за спорт към сградите 
за образование и наука се предвижда връзка 
с основната учебна сграда и максимално 
ограничаване на шума при ползването им 
върху учебния процес в учебните помещения;
5. видът, броят и размерът на игрищата 
върху откритите и закритите спортни пло-
щадки се определят в зависимост от видовете 
спортни игри, заложени в учебния план; при 
проектирането трябва да се постига оптимално 
съвместяване на игрищата чрез максимално 
припокриване на игралните полета на спорт-
ните игри, предвидени с учебния план; 
6. предвижданите открити и/или закрити 
площадки за игра се проектират така, че да 
отговарят на изискванията на Наредба № 1 
от 2009 г. за условията и реда за устройството 
и безопасността на площадките за игра (ДВ, 
бр. 10 от 2009 г.);
7. при проектирането на нови сгради за 
образование и наука и при възможност при 
извършване на реконструкции на съществува-
щи сгради се предвиждат места за паркиране 
съгласно Наредба № 2 от 2004 г. за планиране 
и проектиране на комуникационно-транспорт-
ните системи на урбанизираните територии 
(ДВ, бр. 86 от 2004 г.);
8. в близост до входа на сградите за образо-
вание и наука се предвижда пространство за 
паркиране на велосипеди; площта и броят на 
стоянките се съобразяват с местоположението 
и вида на сградата, с броя на учениците или 
студентите и с възможностите за достъп до 
нея с велосипеди.
(4) Допуска се след технико-икономическа 
оценка устройване на детско заведение или 
училище в съществуващи сгради, които не 
отговарят на функционални и териториални 
изисквания, определени в тази наредба, при 
условие че сградите отговарят на изисквани-
ята към строежите по чл. 169, ал. 1 и 2 ЗУТ 
и на експлоатационните показатели на кон-
тролируемите параметри за удовлетворяване 
на основните изисквания към тях.
Чл. 27. (1) В центъра за библиотечно-ин-
формационно обслужване се устройват най-
малко: читалня с каталог, книгохранилище 
на хартиен и на електронен носител; каталог 
на линкове към библиотеки с регламентиран 
свободен достъп.
(2) В съответствие с изискванията на за-
данието за проектиране може да се предвиди 
и зала за подръчен фонд на свободен достъп, 
включително до електронни книги, помещение 
с регламентиран интернет достъп, помещение 
или място за поставяне на размножителна 
техника.
Чл. 28. (1) Сградите за образование и 
наука се оборудват със съвременни техниче-
ски средства и технологии на преподаване в 
съответствие с учебния материал (електрон-
ни интерактивни бели дъски, LCD/DLР-3D 
проектори и DVD плейъри, кабелни мрежи 
и безжичен интернет, с възможност за видео­
конферентна връзка и др.). 
(2) Проектните решения за инсталиране на 
предвидените технически средства, съоръже-
ния и технологии (в т.ч. за специализирани 
кабинети, лаборатории, изследователски сек-
тори и учебно-производствени работилници 
и др.) се отразяват в съответните части на 
инвестиционния проект.
(3) Всяко учебно помещение в нови училища 
и висши училища, както и в съществуващите 
училища и висши училища (при възможност) 
се оборудва за ползване като компютърна зала.
(4) Компютърните кабинети се проектират 
с необходимата инсталация за свързване на 
предвидените със заданието за проектиране 
технически средства за осигуряване на дей-
ността по учебния план. 
(5) Когато се предвиждат езикови лабо-
ратории, те се оборудват най-малко с аудио-
визуална система, с дигитална техника и с 
интернет мрежа.
Чл. 29. При проектирането на зоната за 
хранене в училищата и във висшите училища 
се спазват специфичните изисквания на Закона 
за храните и на подзаконовите нормативни 
актове за неговото прилагане, както следва:
1. зона за хранене се проектира, когато 
това се изисква със заданието за проектиране; 
зоната за хранене се планира в пряка връзка 
с учебната сграда, както и с възможност за 
самостоятелно ползване; осигуряват се отде-
лен вход, гардероб със закачалки (по 0,10 m2/1 
място за сядане), умивалня (1 мивка на 50 
места в залата) и тоалетни за мъже и за жени 
(минимално по 2 клетки);
2. бюфет се проектира във всички училища 
и във висшите училища;
3. бюфетът и зоната за хранене се разпо-
лагат при възможност на партерния етаж и в 
близост до рекреационните площи и изходите 
на сградите за улеснение при зареждането с 
продукти;